Caesar (titl)
Caesar a oa un titl, pe un anv enorus, roet en impalaeriezh roman d'an impalaerien da ziskouez e oant kendalc'herien Julius Caesar.

Gerdarzh 
Dont a ra an anv eus hini Julius Caesar, a vefe diskennad d'an doueez Gwener.

An titl a Gaesar en Impalaeriezh roman 

An anv-se a vez roet da Julius Caesar ha d'an unnek impalaer war e lerc'h eus 27 kent JK betek 98 (goude JK) : Augustus, Tiberius, Caligula, Claudius, Neron, Galba, Othon, Vitellius, Vespasianus, Titus ha Domitianus, petra bennak ma n'eo ket kar ar c'hwec'h diwezhañ da diegezh Caesar.

Buhez an Daouzek Kaezar (De vita XII Caesarum ) zo bet skrivet gant Suetonius. 
Adalek amzer Augustus e teu Caesar da vezañ unan eus ar praenomina an impalaerien (a deu a-raok an nomen tiegezhel - n'eo ket evel ur c'hentanv pe anv-badez), a-gevret gant an anv a imperator.

En 293 e voe krouet an detrarkiezh gant an impalaer Diocletianus : daou g-Caesar a oa evel eilimpalaerien gant pep a Augustus. 

Ne badas ket an aozadur-se avat goude diskar an detrarkiezh adalek 306, pa voe anvet Constantinus Iañ da Gaesar gant soudarded e dad Constantius Chlorus. 

Constantinus Iañ a implijas an titl en-dro evit reiñ ur statud impalaerel d'e vibien hag o staliañ e e kornioù zo eus an impalaeriezh da c'houarn en e anv. 
E vab Constantius II a anvas da Gaesar e gendirvi Constantius Gallus, ha Juluan. O statud a oa etre hini Kaesarien an Detrarkiezh ha hini ar briñsed hêred da g-Gonstantinus: eusan tiegezh impalaerel e oant, dezho un darn eus "aura" sakr ha hud an impalaerien, hag e gannaded e oant, galloud dezho, nemet dalc'het dindan evezh .

En istor goude 
Eus an anv Caesar ez eus deuet anvioù all e yezhoù all a veze graet ouzh pennoù kurunennet ar vro:
 Kaiser en Alamagn,
 Tsar (skrivet Czar kent 1914) e Rusia, Bulgaria ha Serbia,
 Császár, distaget tchassar en Hungaria,
 Kaysar en Impalaeriezh otoman
 Gesar e Tibet.

Levrlennadur 
 Aurelius Victor ː Livre des Césars. Belles Lettres. Paris. 1975

 Georges Ostrogorsky, troet e galleg gant J. Gouillard, Histoire de l’État byzantin, Payot, 1977
 Pierre Chuvin ː Chronique des derniers païens. Belles Lettres. Paris. 1991
 François Zosso & Christian Zingg : Les empereurs romains 24 av J.-C. - 476 ap. J.-C. Embannadurioù Errance. 1994

Impalaeriezh roman
Titloù